Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a 40/2003. (III. 27.) Korm. rendelet teljes szövegének másolatát.
Paragraph Index: 172

2004. április 13-tól D. T. debreceni lakos. Az ügyre vonatkozóan információkat kértem a budapesti és a debreceni polgármesteri hivatalok okmányirodáitól. Megállapítottam, hogy az Ön tulajdonváltozás miatt elõterjesztett kérelmét a budapesti okmányiroda – illetékessége hiánya miatt – az új tulajdonos lakóhelye szerint illetékes debreceni okmányirodához tette át 2005. január 4-én. A gépjármû tulajdonjogának rendezésére azonban az új tulajdonost az okmányiroda nem tudta kötelezni, mivel a debreceni helyi címnyilvántartásban az adásvételi szerzõdésben megjelölt lakcímén 2004. november 25. idõponttal „fiktív” jelzéssel szerepel. Errõl a budapesti okmányirodát a debreceni okmányiroda tájékoztatta. Megállapítottam továbbá, hogy a Budapesti Rendõr-fõkapitányság Nyomozó Fõosztály Gépjármû Bûnözés Elleni Osztály 120-866/2005. bü. szám alatt a gépjármû eltulajdonítása miatt büntetõeljárást indított ismeretlen tettes ellen. Az elkövetõ kilétét nem sikerült megállapítani, ezért a nyomozást felfüggesztette, és a gépjármû forgalomból való kivonását kezdeményezte a budapesti okmányirodán. Az okmányiroda 2005. február 18. napjával a III-4702/05. számú határozatában a jármûvet a forgalomból végleg kivonta. A határozat 2005. június 20-án jogerõre emelkedett. A debreceni okmányiroda tájékoztatása alapján azt is megállapítottam, hogy elõzõeket a gépjármû-nyilvántartás tartalmazza. Tartalmazza továbbá – az Ön panasza szempontjából jelentõséggel bíró – azon bejegyzést is, hogy 2004. április 13-tól tulajdonváltozás miatt az új tulajdonos D. T. A parkolási társaságoknál fennálló – és Ön által vitatott – tartozások törlése iránt intézkedni, illetõleg az Ön érdekében közbenjárni hatásköröm hiányában nincs lehetõségem. A parkolási társaságokkal fennálló jogviszony ugyanis polgári jogviszony, és az ebbõl eredõ jogviták rendezése csak bírósági eljárás keretében lehetséges. A közhiteles gépjármû-nyilvántartás adataira tekintettel azonban javasolom, hogy a nyilvántartási adatokra hivatkozva mindhárom parkolási társaságnál kérje a díjtartozások törlését. A sérelmezett okmányirodai eljárással kapcsolatban megállapítottam, hogy a budapesti okmányiroda eljárása jogszerû volt, alkotmányos jogokkal összefüggõ visszásságot nem idézett elõ. Ezért az ügyben az állampolgári jogok

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes